open-index/open-wikipedia-markdown huggingface dataset:
Naujoji Babilono karalystė

**Naujoji Babilono karalystė** – taip vadinamas Mesopotamijos civilizacijos laikotarpis tarp 626 ir 539 m. pr. e., kai žlugus Asirijos imperijai Babilonas vėl tapo pagrindine galia krašte. Ši valstybė taip pat vadinama **Antraja Babilono karalyste** arba **Chaldėjų karalyste**.

Asirų viešpatavimo metu chaldėjų kilmės Nabopalasaras 626 m. pr. m. e. surengė sėkmingą sukilimą prieš Asiriją ir iškovojo Babilonijai nepriklausomybę. Taip įkurta Naujoji Babilono karalystė, dar vadinama XI (arba Chaldėjų) dinastija. Nabopalasaro valdymo laikotarpiu Babilonas vėl tapo prekybos ir kultūros centru. Svarbiausia vaidmenį vaidino stambieji žemvaldžiai, žyniai ir pirkliai.

Babilonija labiausiai suklestėjo valdant Nabuchodonosarui II (604–562 m. pr. m. e.), kuris perėmė kadaise Asirijai priklausiusias žemes. Buvo atstatytas Babilono bokštas, baigiami Ištarės vartai, įrenginėjami Semiramidės sodai. Babilonijoje klestėjo astronomija ir matematika.

Nabuchodonosaro II įpėdiniai buvo labai nežymūs.

549 m. pr. m. e. persų karalius Kyras iš Achemenidų dinastijos sukilo prieš medų karalių Astriagą Ekbatanoje. Astiago armija jį išdavė ir Kyras tapo visų iraniečių, elamitų ir gutijų valdovu. Praėjus 10 metų po pergalės prieš medus persai įsiveržė į Babiloną. Opio mūšyje jie nugalėjo Nabonidą. Spalio 12 d. persų inžinieriai nukreipė Eufrato vagą ir Kyro kariai be mūšio įžengė į Babiloną. Nabonidas pasidavė ir buvo ištremtas.

Kyras teigė, kad yra teisėtas Babilono karalių palikuonis ir keršijo Nabonidui už tai, kad šis nusigręžė nuo dievo Marduko. Babiloniečiai svetingai sutiko persus, bet neaišku dėl baimės ar kaip išvaduotojus. Kyras leido ištremtoms tautoms, tarp jų žydams, grįžti į tėvynę. Babilonas niekada neatgavo nepriklausomybės.

## Valdovai
* Nabopalasaras 626–605 m. pr. m. e.
* Nabuchodonosaras II 605–562 m. pr. m. e.
* Amelmardukas 562–560 m. pr. m. e.
* Neriglisaras 560–556 m. pr. m. e.
* Labašimardukas 556 m. pr. m. e.
* Nabonidas 556–539 m. pr. m. e.

## Išnašos
Lazdijų sporto centras

**Lazdijų sporto centras** – viešoji įstaiga, įsikūrusi Lazdijuose, Lazdijos g.5, priklausanti Lazdijų rajono savivaldybei. Sporto centras atidarytas 2025 m. kovo 17 d. Jame įrengta moderni sporto salė ir 500 vietų talpinančios žiūrovų tribūnos. 

Lazdijų sporto centras yra vaikų, jaunimo papildomo ugdymo ir suaugusiųjų sporto savivaldybės įstaiga, koordinuojanti kūno kultūros ir sporto veiklą rajone. Rajone vykdomos seniūnijų, moksleivių žaidynės ir atskirų sporto šakų pirmenybės. Teikiamos salės, sporto inventoriaus nuomos paslaugos.

Sporto centro salės bendras plotas – 3301 kv.m. Yra krepšinio, tinklinio, futbolo aikštelės. Salėje įrengta švieslentė, garso aparatūra įvairiems renginiams vykdyti. Pagalbinėse patalpose įsikūrusi administracija.

## Sporto centro veikla

2010 m. sporto centre dirbo 26 darbuotojai: 3 administracijos, 16 pedagogų ir 10 aptarnaujančio personalo darbuotojų. 2010 m. sporto centro užsiėmimus lankė 528 moksleiviai. Veikė 10-ties sporto šakų 34 mokomosios grupės. Lazdijuose yra krepšinio, tinklinio, aerobikos, jėgos trikovės, Tailando bokso skyriai, Seirijuose – šachmatų, tinklinio, Aštrioje Kirsnoje – žirginio sporto, Veisiejuose – stalo teniso, futbolo, jėgos trikovės, Šeštokuose – tinklinio, Šventežeryje – aerobikos, Kapčiamiestyje – laisvųjų imtynių skyrius.

Sporto centre vykusios svarbesnės suaugusiųjų varžybos:
* Rajoninės:
** Lazdijų rajono krepšinio pirmenybės
** Lazdijų rajono salės futbolo pirmenybės
** Lazdijų rajono futbolo pirmenybės
** Lazdijų miesto stalo teniso pirmenybės
** Veisiejų miesto stalo teniso pirmenybės
** Lazdijų rajono stalo teniso pirmenybės
** Lazdijų rajono šachmatų pirmenybės
** Lazdijų rajono tinklinio pirmenybės
** Lazdijų rajono seniūnijų sporto žaidynės
* Respublikinės:
** Alytaus apskrities futbolo pirmenybės
** Lietuvos sporto draugijos „Žalgiris“ žiemos, vasaros sporto žaidynės
** Savaitraščio „Šeimininkė“ moterų tinklinio varžybos
** Lietuvos pietvakarių tinklinio asociacijos vyrų ir moterų pirmenybės: 4x4; 6x6
** Lietuvos dziudo čempionatas
** Lietuvos jėgos trikovės čempionatas, taurių varžybos
** Lietuvos stalo teniso asociacijos moterų ir vyrų lygų pirmenybės
** Lietuvos seniūnijų sporto žaidynės

## Nuorodos

* Sporto centro svetainė
* Lazdijų sporto centras 
* Lazdijų sporto centro veikla
Karaliaus kalba

**Karaliaus kalba** () – 2010 m. britų istorinė drama, kurią režisavo Tom Hooper. Kolinas Firtas vaidino Karalių Jurgį VI, kuris norėdamas įveikti savo mikčiojimą, nusisamdo logopedą Lionelį Lougą, kurio vaidmenį atliko Geoffrey Rush. Dirbdami kartu vyrai tampa draugais ir po to, kai Džorždžo VI brolis apleidžia sostą, naujasis karalius pasikliauna Lougu, nes šis jam padės atlikti pirmąjį jo viešą radijo pranešimą per karo metus, skelbiant karą Vokietijai 1939 m.

Filmas buvo sėkmingas visame pasaulyje, jo pelnas pasaulio mastu siekė 400 mln. dolerių. Taip pat filmas gavo daug apdovanojimų ir nominacijų, ypač dėl Kolino Firto vaidybos.

## Pagrindiniai aktoriai

: *Aktorius – vaidmuo*
* Colin Firth – Karalius Jurgis VI
* Geoffrey Rush – Lionelis Lougas
* Helena Bonham Carter – Elžbieta Bowes-Lyon
* Guy Pearce – Eduardas VIII
* Timothy Spall – Vinstonas Čerčilis

## Turinys

1925 m. Jorko hercogas Albertas yra mikčius ir turi bėdų kalbėti viešai. Jo žmona Elžbieta siekia, kad logopedas Lionelis Lougas, taikydamas netradicinius metodus, padėtų jos vyrui, nors šis iš pradžių ir nenori. Tačiau išklausęs savo balso įrašo per Lionelio priėmimą Albertas grįžta į gydymą. Trečiojo dešimtmečio viduryje Alberto brolis Karalius Eduardas VIII išsižada sosto, šis atitenka Albertui, jis tampa Karaliumi Jurgiu VI. Iškart po to valdžioje įvyksta krizė ir Anglija paskelbė karą Vokietijai. Karalius Jurgis VI turi pasakyti kalbą savo tautiečiams, o jo draugas Lionelis padeda jam tai padaryti.

## Apdovanojimai

2011 m. filmas laimėjo 4 Oskarus: kaip geriausias filmas, už geriausią aktorių, geriausią režisierių ir geriausią scenarijų. Iš viso buvo nominuotas dvylikoje kategorijų.
Atgal į ateitį

**Atgal į ateitį** () – 1985 m. amerikiečių mokslinės fantastikos filmas, kurį režisavo Robertas Zemeckis. Filme vaidino Maiklas Dž. Foksas, Kristoferis Loidas ir Lėja Tompson. Foksas vaidina paauglį Martį MakFlajų, kuris pasiunčiamas kelione laiku, atgal į 1955-uosius. Tuomet jis sutinka savo būsimus tėvus aukštojoje mokykloje ir atsitiktinai pradeda patikti savo mamai. Martis privalo atstatyti šį istorijos neatitikimą, pats su daktaro Emeto Brauno, kurį vadina Kristoferis Loidas, pagalba, jis turi grįžti į 1985-uosius.

„Atgal į ateitį“ buvo išleistas 1985 m. liepos 3 d. ir tapo sėkmingiausiu tų metų filmu, pasaulio mastu uždirbo daugiau kaip 383 mln. JAV dolerių ir gavo kritikų pripažinimą, o vėliau kultinio filmo statusą. Filmas sulaukė dar dviejų tęsinių: „Atgal į ateitį II“ ir „Atgal į ateitį III“. Taip pat pagal filmą buvo sukurtas animacinis serialas, keli kompiuteriniai žaidimai.

2007 m. JAV Kongreso biblioteka filmą įtraukė į Nacionalinį kino registrą.

## Siužetas

Marčio MakFlajaus gyvenimas nekoks, jo šeima asociali, jo pamokų lankomumas mažas ir jo muzika, kurią jis mėgsta ir atlieka, yra per garsi. Jo vienintelė šviesa gyvenime yra mergina Dženė bei draugas daktaras Emetas Braunas. Martis susitinka daktarą ir pamato, kad pastarasis sukūrė laiko mašiną (*Delorėja*). Martis su šia mašina patenka į 1955 m. ir turi atkurti tvarką istorijoje.

## Pagrindiniai aktoriai
: *Aktorius – vaidmuo*

* Michael J. Fox – Martis MakFlajus
* Christopher Lloyd – Emetas Braunas
* Lea Thompson – Loreina Beins-MakFlai
* Crispin Glover – Džordžas MakFlajus
* Thomas F. Wilson – Bifas Tanenas
* Claudia Wells – Dženiferė Parker
* James Tolkan – Ponas Striklandas
* Marc McClure – Deivas MakFlajus
* Wendie Jo Sperber – Linda MakFlai

## Apdovanojimai
58-ojoje Oskarų įteikimo ceremonijoje filmas „Atgal į ateitį“ laimėjo Oskarą už geriausią garso montažą, o filmo daina „The Power of Love“ buvo nominuota kaip geriausia daina. Robertas Zemeckis ir Bob Gale buvo nominuoti už geriausią originalų scenarijų. Filmas taip pat laimėjo Hugo premiją, Saturno apdovanojimą, buvo nominuotas trims papildomoms Oskarų apdovanojimų kategorijoms, penkiems BAFTA apdovanojimams ir keturiems Auksiniams gaubliams.

## Šaltiniai
Raišupis (upė)

**Raišupis**, arba **Lazdija** – nedidelė upė Lazdijų rajone, priklausanti Šešupės baseinui, besidriekianti tarp Baltajo ir Rimiečio ežerų. Teka iš pietų šiaurės kryptimi, kirsdama Lazdijų miestą. Upelis vadinamas dvejopai – tiek Raišupiu, tiek Lazdija. LR upių klasifikatoriuje – nr. 15010123.

Žemiau aukštupio, ties Lazdijais, turi dešinįjį intaką Nemajūnę. Mieste upelio pakrantės sukultūrintos: šalia įveistas parkas, driekiasi pėsčiųjų ir dviračių takai, permesti vaizdingi tilteliai. Beveik visame ilgyje upelio vaga ištiesinta.


Lazdija.JPG|Kelyje – Lazdija
Raišupis Lazdijuose.JPG|Lazdijuose prie sodybos 


## Šaltiniai

## Nuorodos

* Raišupis (''gamtos katalogas'')
Raišupis (reikšmės)

**Raišupis:**

* Raišupis – kaimas Marijampolės savivaldybėje
* Raišupis – upelis Lazdijų rajone
Bencion Grande

**Bencion Grande** (1891 m. rugpjūčio 27 d. Sudarge, Kidulių valsčiuje – 1974 m. liepos 8 d. Maskvoje, Rusijos TFSR, TSRS) – Lietuvos žydų kilmės orientalistas, semitologas, arabistas.

## Biografija
Gimė 1891 m. rugpjūčio 27 d. Sudarge. 1918 m. baigė Maskvos universiteto medicinos fakultetą, o 1922 m. orientalistikos fakultetą. Prieš I pasaulinį karą lankėsi Palestinoje. Kaip karo lauko gydytojas dalyvavo I pasauliniame kare ir Rusijos pilietiniame kare. 1923–1929 m. dėstė Maskvos universitete. 1929–1944 m. dirbo Maskvos orientalistikos institute. 1944–1960 m. dėstė arabistiką Maskvos filologijos fakultete. 1964 m. apdovanotas Michailo Lomonosovo premija. Parašė apie 50 darbų apie semitų kalbas. Mirė 1974 m. liepos 8 d. Maskvoje.

## Darbai
* *Грамматические таблицы арабского литературного языка.* — (1950)
* *Die Sprachen der Völker der Union der Sozialistichen Sowiet Republiken.* — Halle, 1954.
* *Курс арабской грамматики в сравнительно-историческом освещении.* — (1963; 1998; 2001)
* *Введение в сравнительное изучение семитских языков.* — (1972; 1998)

## Nuorodos
* Biografija (rus.)

## Literatūra

* Шарбатов Г. Ш. Памяти Б. М. Гранде // Народы Азии и Африки. — 1975, № 5.
* Ковалев А. А. Профессор Бенцион Меерович Гранде. // Семитская филология. Вып. 1. Тбилиси, 1978.
* Мещерякова М. Учитель: К 100-летию со дня рождения Б. М. Гранде // Азия и Африка сегодня. — 1991, № 11.
* Милибанд С. Д. Востоковеды России: Биобиблиографический словарь. — М., 2008. — Т. I. — С. 358—359.
Credit Service

**UAB „Credit Service“** teikia smulkiųjų vartojimo kreditų paslaugas, Lietuvoje valdo projektus „SMScredit.lt“ ir „Vivus.lt“. Bendrovė buvo įkurta 2008 m. rugsėjo 24 d., kaip dukterinė AS „4finance“ (įkurta 2008 m. vasario 11 d.) įmonė. 2015 m. duomenimis, įmonėje dirba 82 darbuotojai, bendradarbiaujama su tokiais partneriais, kaip AB „Lietuvos spauda“, UAB „Vaskota“, UAB „Perlo paslaugos“, AB „Lietuvos paštas“.

## Apie įmonių grupę
„4finance Group“ UAB „Credit Service“ priklauso įmonių grupei „4finance Group“, teikiančiai finansines paslaugas Latvijoje, Suomijoje, Švedijoje, Lietuvoje, Rusijoje, Čekijoje, Danijoje, Ispanijoje, Estijoje, Lenkijoje, Gruzijoje, Bulgarijoje.

## Projektai
UAB „Credit Service“ Lietuvoje valdo šiuos projektus:
* „SMScredit.lt“. Projekto veikla yra smulkiųjų vartojimo kreditų teikimas. paraiškas pateikus internetu arba AB „Lietuvos spauda“ kioskuose. „SMScredit.lt“ Lietuvos Respublikoms piliečiams, kurių amžius siekia nuo 18 iki 70 m., suteikia greituosius vartojimo kreditus 50€ iki 750€.
* „Vivus.lt“ startavo 2011 m. rugpjūčio mėn. Projekto veikla yra smulkiųjų vartojimo kreditų teikimas, paraiškas pateikus internetu. Lietuvos Respublikos piliečiams, kurių amžius siekia nuo 18 iki 65 m., „Vivus.lt“ suteikia kreditus nuo 100€ iki 3000€.

## Socialinė atsakomybė
UAB „Credit Service“ yra Lietuvos smulkiųjų vartojimo kreditų asociacijos (LSVKA) narė. Asociacijai priklausančios bendrovės siekia veiklos standartizavimo, abipusių naudingų santykių tarp vartotojų ir smulkiuosius vartojimo kreditus teikiančių įmonių, skiria dėmesį asmens duomenų apsaugai, vartotojų teisėms, mokumo rizikos valdymui.
Nuo 2010 m. „SMScredit.lt“ vykdo paramos programą „Geri darbai“, remiančią kultūros, edukacines, sporto, socialines iniciatyvas. 2014 m. duomenimis, programa „Geri darbai“ iš viso yra skyrusi paramos už daugiau kaip 72 tūkst. eurų.
2014 m. UAB „Credit Service“ pasirašė vienerių metų paramos sutartį su „LTeam“, Lietuvos tautinio olimpinio komiteto sukurtu ženklu, vienijančiu geriausius šalies sportininkus ir reprezentuojančiu Lietuvos sportą visame pasaulyje. UAB „Credit Service“ įsipareigojo remti „LTeam“ daugiau nei 289 tūkst. eurų.
2014 m. rugsėjo 27 d. UAB „Credit Service“ pasirašė 3 metų paramos sutartį su Lietuvos rankinio lyga, pervadinta „Vivus.lt Rankinio lyga “.

## Konkurencija
Lietuvos greitųjų kreditų rinka šiuo metu yra išties konkurencinga. Tiek seni, tiek ir nauji rinkos žaidėjai smulkiųjų vartojimo kreditų rinkoje dirba pelningai. Rinkos klestėjimui daug įtakos turi ir itin didelė paklausa. Šiuo metu rinkoje yra itin daug smulkiųjų vartojimo kreditų paslaugas teikiančių kompanijų, tokių kaip MCB Finance, UAB Arn Group, UAB NWO Invest ir kitos.

## Šaltiniai

## Nuorodos
* Oficiali svetainė
* Prekės ženklas Vivus
* Prekės ženklas SmsCredit
Antanas Pociejus

**Antanas Pociejus** (m. 1749 m. vasario 16 d.) – LDK valstybinis ir karinis veikėjas, Lietuvos didysis stovyklininkas (1715–1729 m.) ir Lietuvos didysis sargybinis (1729–1748 m.), Valkavisko, Siražo, Radomyslo ir Žiežmarių seniūnas.

## Biografija
Lietuvos bajorų Pociejų giminės atstovas, herbo „Waga“ savininkas. Vitebsako vaivados Kazimiero Aleksandro Pociejaus (1666–1728) ir Anos Terezos Letov vyresnysis sūnus. Jaunesnieji broliai – Lietuvos didysis sargybinis Aleksandras Pociejus (m. 1771) ir Rogačiovo seniūnas Mykolas (m. 1787).

Tarnavo LDK armijoje. 1715 metais gavo Lietuvos didžiojo stovyklininko pareigybę, o 1729 metais buvo paskirtas Lietuvos didžiuoju sargybiniu. 1730-ais metais dalyvavo magnatų kovoje dėl paveldėjimo kunigaikštienės Karolinos Liudvikos Radvilaitės ir jos paveldėtojų („Neuburgo dvaras“). 1733 metais Antanas Pociejus elekciniame seime palaikė Stanislovo Leščinskio kandidatūrą į Lenkijos karaliaus sostą. Vadovaujant 8-tūkstantinei armijai priešinosi Augustui III, kariavo su Rusijos kariuomene, kuri nustatinėjo Augusro III valdžią Abiejų Tautų Respublikoje. 1735 po Stanislovo Leščinskio pralaimėjimo buvo priverstas emigruoti, bet 1736 metais grįžo į tėvynę ir susitaikė su Augustu III.

## Šeima ir vaikai

1726 metais vedė Rozaliją Zagorovskaitę (m. po 1755), nuo santuokos su kuria turėjo vienintelę dukterį:

* Liudvika Gonorata Pociejutė (m. apie 1786), nuo 1740 metų Kijevo vaivados Stanislovo Liubomirskio (1704–1793) žmona.

## Nuorodos
* А. Грицкевич, / / Великое княжество Литовское: Энциклопедия . В 3 т. Т.2: кадетский корпус – Яцкевич / Редкол.: Г. П. Пашков (гал.рэд.) И др..; Маст. З. Э. Герасимович. – Мн.: БелЭн, 2006. −792 С.: Ил. С. 420. ISBN 985-11-0315-2 , ISBN 985-11-0378-0 (т. 2)
Policininkė Niujorke

**Policininkė Niujorke** () – 1981 m. itališka erotinė komedija, kurioje pagrindinį vaidmenį atliko aktorė Edwige Fenech. Tai paskutinis iš trijų filmų apie policininkę Džijaną Amikuči, kiti du – „Policininkė daro karjerą“ ir „Policininkė ir dorovės policija“.

## Siužetas

Ne itin protingas Niujorko policininkas Mak Karonas nesėkmingai kovoja su miestą užvaldžiais narkotikų prekeiviais Turku ir Didžiuoju Džo. Norėdamas juos supriešinti, policininkas nusprendžia pasitelkti į pagalbą kolegas iš Italijos Džijaną ir Alvaro. Kadangi šie labai panašūs į Didžiojo Džo meilužę Pupą ir jos asmens sargybinį Džo, policininkai šiuos pagrobia, sukeisdami su atvykėliais vietomis... 

## Pagrindiniai aktoriai
: *Aktorius – vaidmuo*
*Edwige Fenech – Džijana Amikuči / Pupa
* Alvaro Vitali – Alvaro Taralo / Džo
* Giacomo Rizzo – Turkas
* Galliano Sbarra – Džijanos tėvas
* Jacques Stany – komisaras 
* Renzo Montagnani – Mak Karonas
* Aldo Maccione – Didysis Džo

## Šaltiniai
Borisas Arvatovas

**Borisas Arvatovas** (; 1896 m. birželio 3 d. Virbalyje, Rusijos imperija – 1940 m. birželio 14 d. Maskvoje, Tarybų Sąjunga) – meno, literatūros ir kino kritikas, vienas iš žurnalo LEF įkūrėjų. Brolis Jurijus Arvatovas buvo karo lakūnas.

## Biografija

Gimė 1896 m. birželio 3 d. Virbalyje, kilmingoje šeimoje, tėvas buvo carinės Rusijos pareigūnas atsiųstas dirbti į Suvalkų guberniją. 1912 m. gyvendamas Varšuvoje pradėjo verstis literatūrine veikla. Rusijos pilietiniame kare paskirtas komisaru lenkų fronte. Nuo 1919 m. TSKP narys, aktyvus proletariato kulto šlovintojas. 1922 m. buvo vienas iš kairiojo fronto menininkų žurnalo *LEF* įkūrėjų iki pat mirties rašęs šiame žurnale meno, literatūros ir kino kritiką. Nusižudė 1940 m. birželio 14 d. Maskvoje.

## Darbai

* *Искусство и классы* (1923)
* *Контр-революция формы (о Валерии Брюсове)*, «Леф», № 1, (1923)
* *Синтаксис Маяковского. Опыт формально-социологического анализа поэмы „Война и мир“*, «Печать и революция», кн. 1, (1923)
* *Речетворчество*, «Леф». (1923). N 2.
* *Натан Альтман* (1924)
* *Искусство и производство* (1926)
* *К марксистской поэтике, сб. „На путях к искусству“*, (1926)
* *О формально-социологическом методе, „Печать и революция“*, (1927), № 3
* *Социологическая поэтика*, (1928)
* *Современный художественный рынок и станковая картина*, „Новый Леф“, № 2, (1928)
* *Об агитационном и производственном искусстве*, (1930)

## Nuorodos

* Biografija I (rus.)
* Biografija II (rus.)
Traukinio atvykimas į stotį

**Traukinio atvykimas į stotį** () – 1896 m. Brolių Liumjerų nebylusis dokumentinis filmas. Pirmasis šio filmo parodymas įvyko 1896 m. sausio 6 d.

Šis 50 sekundžių filmas demonstruoja garvežio traukiamą traukinį, atvykstantį į Prancūzijos kurortą Le Sjotą. Kaip ir kituose brolių Liumjerų filmuose, šiame rodomas neredaguotas kadras iš kasdieninio gyvenimo. Kaip ir kiti šių režisierių filmai šis buvo nufilmuotas 35 mm formato juosta.

Šis filmas siejamas su viena visame pasaulyje žinoma kino istorijos legenda. Pasakojama, kad kino seanso metu žiūrovai būdavo taip išgąsdinti tikro dydžio judančio objekto, atvažiuojančio tiesiai į juos, kad iš baimės klykdavo ir palikdavo salę. Vokiečių kino kritikas Hellmuth Karasek žurnale „Der Spiegel“ rašė, jog „šis filmas turėjo didelę įtaką žmonėms, sukeldavęs baimę ar net paniką.“

## Šaltiniai
Bill van Dijk

**Willem Edsger (Bill) van Dijk** (g. 1947 m. gruodžio 22 d. Roterdame) – olandų dainininkas ir aktorius.

1982 m. jis atstovavo Olandijai 1982 m. „Eurovizijos“ dainų konkurse. Kūrinys „Jij en ik“, sukurtas Dick Bakker (muzika) ir Liselore Gerritsen (žodžiai), nepaliko didelio įspūdžio: atlikėjas su vos 8 taškais užėmė 16 vietą.

Bill van Dijk olandiškai įgarsino 1996 metais pasirodžiusio filmo „The Hunchback of Notre Dame“ veikėją Clopin.

## Filmografija

### Serialai
* 1976: *Sesamstraat*
* 1979: *Duel in de diepte*
* 1987: *Pompy de Robodoll*
* 1991: *Alfred J. Kwak*
* 1991–1992: *Spijkerhoek*
* 1990–1992: *Goede tijden, slechte tijden*
* 2005: *Koefnoen*
* 2007: *Van Speijk*

### Filmai
* 1971: *Daniel*
* 1971: *Blue Movie*
* 1979: *Een kannibaal als jij en ik*
* 1980: *Lieve jongens*
* 1981: *Hoge hakken, echte liefde*
* 1985: *Maria Magdalena*
* 1985: *Pompy de Robodoll*
* 2002: *Billy’s Bad*
* 2010: *De grote stad* (trumpametražis filmas)

## Nuorodos

* Bill van Dijk svetainėje Internet Movie Database 

|-
Kristupas Potockis

**Kristupas Potockis** (apie 1600–1675) – LDK valstybinis veikėjas, Lietuvos didysis taurininkas (1645–1646 m.), Lietuvos didysis pastalininkis (1646–1653 m.), Lietuvos didysis stalininkas (1653–1658 m.), LDK raikytojas (1658–1661 m.), Lietuvos pataurininkis (1661–1675 m.), Lietuvos Tribunolo maršalka (1662, 1673 m.).

## Biografija
Lenkijos magnatų Potockių giminės atstovas, herbo „Piliawa“ savininkas. Kamenecko kašteliono Andžejaus Potockio (apie 1552–1609) nuo antros santuokos su Katerina Bučacka-Tvorovskyte vyresnysis sūnus.

Kilo iš Potockių giminės, kuri, iš esmės, užėmė valstybines pareigybes Lenkijos karalystėje. Per santuoką su Eleną Valavičiūte gavo valdyti Sidrą, Gardino paviete, Golvčino ir Naujojo Bychovo miestus, Taimanovo kaimą, Oršos paviete. Jam priklausė Zdzitaveco kaimas Bresto vaivadijoje.

1645 metais Kristupas Potockis gavo LDK taurininko pareigybę, 1646 metais tapo Lietuvos didžiuoju pastalininkiu. 1653 metais buvo paskirtas LDK stalininku, 1658 metais jį paskyrė Lietuvos didžiuoju raikytoju, 1661 metais tapo LDK pataurininkiu. 1662 ir 1673 metais du kartus buvo renkamas Lietuvos Tribunolo maršalka. Tip pat jį rinko pasiuntiniu į seimus.

Kristupas Potockis dalyvavo Chmelnickio sukilime, 1649 metais dalyvavo Loevo mūšyje. Karinių kampanijų 1654–1655 metais dalyvis, Rusijos-Lenkijos (1654–1667) karo metu. Buvo susijęs su Jonušu ir Boguslavu Radvilomis, bet atsisakė pasirašyti Kėdainių uniją su Švedija.
 
Išpažino kalvinizmą.

## Šeima
Apie 1643 metus vedė Eleną Valavičiūtę (m. 1649), Lietuvos didžiojo taurininko Petro Valavičiaus (m. 1624) ir Barboros Sapiegaiės, LDK taurininko, kunigaikščio Jono Golovčinskio našlės, dukterį. Antrą kartą vedė Aną Duniną-Rajeckaitę (m. po 1670), Aleksndro Chaleckio ir Gedeono Mykolo Tryznos našlę. Abiejuose santuokose palikuonių neturėjo.

## Literatūra
* Валерый Пазднякоў, Патоцкія // Вялікае княства Літоўскае: Энцыклапедыя. У 3 т. Т.2: Кадэцкі корпус – Яцкевіч / Рэдкал.: Г. П. Пашкоў (гал.рэд.) і інш.; Маст. З. Э. Герасімовіч. – Мн.: БелЭн, 2006. −792 с.: іл. С. 407. ISBN 985-11-0315-2, ISBN 985-11-0378-0 (т. 2)

## Nuorodos
Anita Thallaug

**Anita Thallaug** (1938 m. vasario 14 d. Berume, Norvegijoje – 2023 m. kovo 20 d.) – norvegų aktorė ir dainininkė.

Slapyvardžiu *Vesla Rolfsen* 1945 metais deiutavo „Edderkoppen“ teatre Osle. Šeštajame dešimtmetyje Anita dažnai pasirodydavo NRK televizijos vaikams skirtose laidose. Nuo šeštojo dešimtmečio pabaigos ji buvo aktyvi kaip dainininkė ir turėjo keletą radijo hitų, pavyzdžiui, „Velg April“ ir „Elisabeth Serenad“e. 1962, 1963 ir 1966 metais atlikėja dalyvavo Norvegijos „Eurovizijos“ atrankoje *Melodi Grand Prix*, tačiau laimėjo tik 1963 metais. 1963 m. „Eurovizijos“ dainų konkurse atlikusi dainą „Solhverv“, Anita tais metais su kitais trijų valstybių atstovais užėmė paskutinę vietą, nesurinkę nei vieno taško.

Anita Thallaug yra jaunesnioji operos dainininkės Edith Thallaug sesuo.

## Filmografija
* 1954: *I moralens navn*
* 1957: *Blondin i fara*
* 1962: *Operation Løvsprett*
* 1964: *Klokker i måneskinn*
* 1990: *Den spanske flue*

## Šaltiniai

## Nuorodos
* Anita Thallaug svetainėje Internet Movie Database 

|-
Aleksandras Gintautas-Dzievalstovkis

**Aleksandras Gintautas–Dzievalstovkis** (1821 m. vasario 26 d. Vaiškoniuose, Rusijos imperija – 1889 m. rugpjūčio 26 d. Sankt Peterburge, Rusijos imperija) – katalikų dvasininkas, 1883–1889 m. Mogiliavo arkivyskupas.

## Biografija

Gimė 1821 m. vasario 26 d. Vaiškoniuose. Baigė Kėdainių gimnaziją. 1839–1845 m. mokėsi Vilniaus kunigų seminarijoje. Po baigimo paskirtas dirbti į Ukmergę, 1849–1855 m. Joniškį, 1855–1861 m. Gardiną. 1861–1863 m. Balstogės arkidiakonas, 1863–1866 m. politinių kalinių nuodėmklausys. 1870 m. už per didelį katalikybės puoselėjimą dvejiems metams išsiųstas į Suvalkus, Lenkijos Kongreso karalystėje. 1872 m. popiežiaus Pijaus IX paskirtas Plocko vyskupijos sufraganu, 1876–1883 m. apaštališkuoju administratoriumi. 1883 m. kovo 3 d. popiežiaus Leonas XIII paskirtas Mogiliavo arkivyskupu. Mirė 1889 m. rugpjūčio 26 d. Sankt Peterburge. Už nuopelnus Rusijos imperijai apdovanotas Anos ginklo ordinu.

## Nuorodos

* Biografija (ang.)
* Biografija (rus.)

## Literatūra

* Michał Godlewski, Aleksander Kazimierz Gintowt Dziewałtowski [w:] Polski Słownik Biograficzny, t. VII, 1948–1958, s. 473–474.
Vachovskiai

**Vachovskės** (angl. *The Wachowskis*) – (buvę broliai) seserys Lana Wachowski ir Lilly Wachowski, JAV kino režisierės, scenaristės ir prodiuserės.

Jų režisūros debiutas buvo 1996 m. su kriminaliniu trileriu Bound. Labiausiai seseris išgarsino 1999 m. filmas Matrica bei vėliau sekę tęsiniai  ir  (2003). Taip pat režisierės prisidėjo kuriant kitus Matricos kūrinius – vaizdo žaidimą, filmą The Animatrix ir komiksus. Už Matricą režisierės buvo apdovanotos Saturn apdovanojimu geriausios režisūros kategorijoje.

2006 m. režisierės baigė darbus su Alan Moore ir David Lloyd romano adaptacija V – tai vendeta. Filme pateikta mažiau anarchizmo, atnaujintos aktualijos, kad geriau atitiktų dabartinius laikus. Filmo pagrindinės temos – laisvė, terorizmas ir totalitarizmas.

2015 m. pasirodė du Vachovskių kūriniai – kosminė opera Jupiter Ascending ir mokslinės fantastikos drama serialas Sense8.

## Šaltiniai
Kunkas

**Kunkas** () – miestas ir komuna vidurio Čilėje, Araukanijos regione, Kautino provincijoje, 60 km į pietryčius nuo Temuko, 77 km nuo Argentinos sienos.

Kunkas įsikūręs netoli Andų pašlaičių, prie Kunko ir Nahuelkuros upokšnių. Verčiamasi žemės ūkiu, gyvulininkyste.

Be Kunko miesto į komuną patenka šios gyvenvietės: Los Laurelesas (*Los Laureles*), Čoroikas (*Choroico*), Las Hortensijasas (*Las Hortensias*) ir Vilja Garsija (*Villa García*).

## Istorija

Vietovardis mapudungunų kalba reiškia „skaistus vanduo“. Gyvenvietę 1883 m. įkūrė generolas Gregorio Urrutia, 1918 m. tapo komuna. XX a. pr. Kunką pasiekė geležinkelis.

## Šaltiniai
Palenos provincija

**Palenos provincija** () – viena iš keturių Los Lagoso regiono, esančio Čilės pietinėje dalyje, provincijų. Administracinis centras – Čaitenas.

## Geografija

Provincija ribojasi su Ljankihuės provincija šiaurėje, Argentina rytuose, Aiseno provincija (Aiseno regionas) pietuose. Iš vakarų skalauja Korkovado įlanka, skirianti nuo Čilojės provincijos.

Paviršius daugiausia kalnuotas, iškilę Patagonijos Andai. Stūkso veikiantis Čaiteno ugnikalnis. Gausu upių (Palena, Futaleufu, Jelčas, Voduadahujė) ir ežerų (Jelčas, Palena, Espolonas, Trebolis). Įsteigti Hornopireno ir Korkovado nacionaliniai parkai, privatus Pumalino parkas.

## Administracinis suskirstymas

Provinciją sudaro 4 komunos:
* Čaiteno komuna. Centras – Čaitenas
* Futaleufu komuna. Centras – Futaleufu
* Hualaihujė komuna. Centras – Hualaihujė
* Palenos komuna. Centras – Palena

## Šaltiniai
Karenleufu

**Palena** (Čilėje; ), **Karenleufu** (*Río Carrenleufú*) arba **Korkovadas** (Argentinoje; *Río Corcovado*) – upė Patagonijoje. Išteka iš Palenos/Cheneral Vinterio ežero, telkšančio Anduose. Pradžioje teka į rytus ir šiaurės vakarus Argentinos teritorija (Čubuto provincija), paskui pasuka į vakarus ir teka per Čilę (Los Lagoso regionas). Įteka į Ramųjį vandenyną, žiotyse sudaro dvi atšakas – Piti Paleną ir Vuta Paleną bei Los Leoneso salą tarp jų.

Didžiausi intakai: Hielas, Frijas, Greda, Enkuentras, Saltas, Roselotas, Risopatronas, Melimoju.

Aukštupyje upė vandeninga, slenkstėta, žemiau tėkmė nurimsta, tampa ženkliai priklausoma nuo liūčių. 40 km iki žiočių laivuojama nedideliais laivais.

Prie Karenleufu/Palenos yra Korkovadas, Karenleufu (Argentina), Palena (Čilė).

Upėvardis Karenleufu mapudungunų kalba reiškia „žaliavandenė upė“.


File:Carrenleufú.jpg|Karenleufu ištakos
File:Rio palena 5.JPG|Palena Čilėje
File:Confluence of Rio Frio and Rio Palena (3184505589).jpg|Palenos ir Frijo santaka


## Šaltiniai
The Neon God: Part 1 – The Rise

***„The Neon God: Part 1 – The Rise“*** – JAV heavy metal grupės W.A.S.P. albumas, išleistas 2004 m. balandį. Rugsėjį buvo išleista antroji albumo dalis „The Neon God: Part 2 – The Demise“. Tai koncepcinis darbas, pasakojantis apie jaunuolį vardu Jesse, turintį gebėjimą manipuliuoti žmonėmis ir skaityti jų mintis.

## Dainos
# „Overture“ – 3:33
# „Why Am I Here“ – 0:34
# „Wishing Well“ – 3:34
# „Sister Sadie (And the Black Habits) “ – 7:42
# „The Rise“ – 2:29
# „Why Am I Nothing“ – 0:58
# „Asylum #9“ – 6:19
# „The Red Room of the Rising Sun“ – 4:41
# „What I'll Never Find“ – 6:02
# „Someone to Love Me“ – 0:51
# „X.T.C. Ridersv – 4:34
# „Me & the Devil“ – 0:53
# „The Running Manv – 4:19
# „Raging Storm“ – 5:45

## Atlikėjai
* Blackie Lawless – vokalas, gitara, klavišiniai, bosinė gitara, mušamieji
* Darrell Roberts – gitara, vokalas, mušamieji
* Mike Duda – bosinė gitara
* Frankie Banali – mušamieji, perkusija
* Stet Howland – mušamieji 

## Šaltiniai
The Neon God: Part 2 – The Demise

***„The Neon God: Part 2 – The Demise“*** – dvyliktasis studinis ir antrasis, pasirodęs 2004 m., JAV heavy metal grupės W.A.S.P. albumas, koncepcinio darbo  „The Neon God: Part 1 – The Rise“ tęsinys.

## Dainos
# „Never Say Die“ – 4:40
# „Resurrector“ – 4:25
# „The Demise“ – 4:01
# „Clockwork Mary“ – 4:19
# „Tear Down the Walls“ – 3:40
# „Come Back to Black“ – 4:49
# „All My Life“ – 2:35
# „Destinies to Come (Neon Dion)“ – 4:35
# „The Last Redemption“ – 13:39

## Atlikėjai
* Blackie Lawless – vokalas, gitara, klavišiniai, bosinė gitara, mušamieji
* Darrell Roberts – gitara, vokalas, perkusija
* Mike Duda – bosinė gitara
* Stet Howland – mušamieji, perkusija

## Šaltiniai
Babylon

***„Babylon“*** – keturioliktasis JAV heavy metal grupės W.A.S.P. albumas, pasirodęs 2009 m. Jame yra dvi neoriginalios dainos: „Deep Purple“ „Burn“ (įrašyta ankstesniajam albumui „Dominator“, bet į jį nepatekusi) ir Chuck Berry „Promised Land“.

## Dainos
# „Crazy“ – 5:10
# „Live to Die Another Day“ – 4:41
# „Babylon‘s Burning“ – 5:00
# „Burn“ – 4:50
# „Into the Fire“ – 5:54
# „Thunder Red“ – 4:20
# „Seas of Fire“ – 4:34
# „Godless Run“ – 5:43
# „Promised Land“ – 3:13

## Atlikėjai
* Blackie Lawless – vokalas, gitara, klavišiniai, bosinė gitara
* Doug Blair – gitara 
* Mike Duda – bosinė gitara
* Mike Dupke – mušamieji 

## Šaltiniai
Pempė (reikšmės)

**Pempė:**
* Pempė – paukščių rūšis.
* Pempės - paukščių gentis

Taip pat:
* Pempės – keli kaimai Lietuvoje 
* BrO-16 Pempė – sklandytuvas

## Pavardės:

**Pempė** − lietuviška vyriškos giminės pavardė.

Šios pavardės moteriškosios giminės formos yra: Pempienė (ištekėjusi moteris) ir Pempytė (mergautinė pavardė).
Pavardę turi šie garsesni asmenys:

* Kęstutis Pempė – architektas
Semas Viskis

**Semas Viskis** () – 1969 m. JAV sukurtas komiškas vesternas.

## Pagrindiniai aktoriai
: *Aktorius – vaidmuo*
* Burt Reynolds – Semas Viskis
* Angie Dickinson – Laura Brekenridž
* Clint Walker – O.V. Bandis
* Ossie Davis – Džedas Hukeris
* William Schallert – Perkinsas 
* Rick Davis – Storulis Henris Hobsonas

## Turinys

Išvaizdi našlė Laura Brekenridž kreipiasi pagalbos į nuotykių ieškotoją Semą Viskį: jos buvęs vyras pavogė ketvirčio milijono vertės aukso lydinių, pakeisdamas juos netikrais, tačiau brangus krovinys nuskendo upėje kartu su laivu. Kadangi vyras mirė, o jai gresia įkalinimas, moteris pasiūlo Semui 20 tūkstančių dolerių atlygį, jei šis padės auksą surasti ir grąžinti į vietą, kol nepastebėta apgaulė.

Semas kartu su dviem pagalbininkais O.V. ir Džedu išsiruošia į kelionę, tačiau juos imasi persekioti Storulis Henris Hobsonas su savo vyrais, ketinantis auksą pasilikti sau. Tačiau iškelti auksą iš upės dugno pasirodo kur kas lengviau, nei atlikti antrąją plano dalį – įsmukti į saugyklą ir sukeisti lydinius...
Ilsėkis ramybėje

**Ilsėkis ramybėje** () – 1967 m. sukurtas vesternas, kuriame vaidmenį sukūrė žymus italų režisierius Pier Paolo Pasolini.

## Pagrindiniai aktoriai
: *Aktorius – vaidmuo*
* Lou Castel – keršytojas
* Mark Damon – Džordžas Fergusonas
* Pier Paolo Pasolini – tėvas Chuanas
* Barbara Frey
* Rossana Martini
* Mirella Maravidi

## Turinys

Protestantų pastorius savo šeimoje užaugino meksikietį berniuką, likusį gyvą po to, kai jo šeima buvo išžudyta. Vieną dieną šventiko dukra buvo pagrobta ir jaunasis meksikietis, kuris prie kiekvienos aukos sukalba maldą, leidosi jos ieškoti...
Tyla (2005 filmas)

**Tyla** () – 2005 m. JAV sukurtas psichologinis trileris. Juosta debiutavo Toronto kino festivalyje, tačiau nesulaukė finansinės sėkmės.

## Pagrindiniai aktoriai
: *Aktorius – vaidmuo*
* Elisha Cuthbert – Nina Dyr
* Camilla Belle – Dot
* Edie Falco – Olivija Dyr
* Martin Donovan – Polas Dyras
* Shawn Ashmore – Konoras

Aktorė Elisha Cuthbert norėjo vaidinti nebylę Dot, tačiau režisierius pradžioje norėjo vaidmenį patikėti Torai Birč, o šiai nesutikus, pasirinko Camilla Belle.

## Turinys

Po tėvo mirties, jauna kurčnebylė mergina Dot įvaikinama Dyrų šeimos, kurioje auga jos bendraamžė duktė Nina. Nina, krepšinio komandos palaikymo grupės šokėja ir populiari mokykloje, negali pakęsti Dot ir įvairiais būdais stengiasi ją pažeminti, ypač po to, kai šia susidomi mokyklos krepšininkas Konoras. 

Dot, kuri kaltina save dėl avarijoje žuvusio tėvo mirties ir nusiraminimą randa skambindama pianinu, netrukus pastebi, kad už gražaus šeimos fasado slepiasi bjaurios paslaptys: Polas Dyras tvirkina savo dukterį, o užguita motina apsimeta nieko nepastebinti. Nina nori išsilaisvinti iš tėvo valdžios, tačiau paskutinę akimirką jai vis pritrūksta drąsos. Ji net prisipažįsta Dot, kad ketina nužudyti tėvą, tačiau nepajėgia to padaryti. Galiausiai, nusprendusi pabėgti, ji pameluoja esanti nėščia ir pareikalauja iš tėvo 1000 dolerių abortui atlikti. Šis sutinka, tačiau, supratęs, kad yra mulkinamas, užsipuola Niną. Tuo metu, kai jis pradeda smaugti dukterį, į kambarį įpuolusi Dot užmeta jam ant kaklo pianino stygą ir ja pasmaugia Polą. Sukrėsta Nina staiga supranta, kad Dot nėra nei kurčia, nei nebylė...
Tikras išbandymas

**Tikras išbandymas** () – 2010 m. JAV sukurtas ir 10 Oskarų nominuotas vesternas. Interneto svetainėje „Rotten Tomatoes“ juosta vertinama 96 % teigiamų atsiliepimų.

## Pagrindiniai aktoriai
: *Aktorius – vaidmuo*
* Jeff Bridges – Rusteris Kokburnas
* Hailee Steinfeld – Mati Ros
* Matt Damon – Lebeufas
* Josh Brolin – Tomas Čeinis
* Barry Pepper – Laimingasis Nedas Peperis

## Turinys

14-metės Matės Ros tėvas žūsta nuo bandito Tomo Čeinio paleistos kulkos. Nepaisant jauno amžiaus, mergina nusprendžia nepasikliauti vien teisėtvarkos sergėtojais ir pati imtis žudiko paieškų. Pardavusi tėvo arklį, ji nusamdo vienakį maršalą Rubeną ir kartu su juo leidžiasi į indėnų rezervatą, kur, tikėtina, pasislėpė Čeinis…

## Pagrindiniai apdovanojimai ir nominacijos

### [[Oskaras]]

### [[BAFTA]]

### Kiti apdovanojimai
Palenos ežeras

**Palenos ežeras** (Čilėje; ) arba **Generolo Vinterio ežeras** (Argentinoje; ) – ežeras Patagonijoje, Andų kalnuose. Patenka į Argentiną (Čubuto provincija) ir Čilę (Aiseno regionas, Palenos provincija). Telkšo 920 m aukštyje virš jūros lygio. Vakarinė ežero dalis šakota, su ilga (12 km) įlanka. Ežero ilgis 40 km, plotis iki 8 km. Yra smulkių salelių.

Nuo aplinkinių kalnų krenta ledynai, aplink auga miškai. Suteka Siberijos, Huemulio ir Huelo upės, rytuose išteka Karenleufu (arba Palena), nešanti vandenis į Ramųjį vandenyną.

Prie ežero įsikūrusi Cheneral Vinterio gyvenvietė (Argentina). Čilei priklausanti pusė paskelbta Palenos ežero rezervatu.

Argentinos dalis pavadinta vokiečių kilmės argentiniečių generolo, gubernatoriaus Lonrenso Vinterio garbei.

## Šaltiniai
Dominator

***„Dominator“*** – tryliktasis studinis JAV heavy metal grupės W.A.S.P. albumas, išleistas 2007 m. Be originalių grupės dainų, jame turėjo būti ir „Deep Purple“ kūrinio „Burn“ bei „Creedence Clearwater Revival“ „Fortunate Son“ perdirbiniai, tačiau prieš pat albumo pasirodymą jų buvo atsisakyta.

## Dainos
# „Mercy“ – 4:49
# „Long, Long Way to Go“ – 3:15
# „Take Me Up“ – 4:33
# „The Burning Man“ – 4:39
# „Heaven's Hung in Black“ – 7:14
# „Heaven's Blessed“ – 5:22
# „Teacher“ – 5:01
# „Heaven’s Hung in Black (Reprise)“ – 3:13
# „Deal With the Devil“ – 5:17

## Atlikėjai
* Blackie Lawless – vokalas, gitara, klavišiniai, bosinė gitara, mušamieji
* Darrell Roberts – gitara
* Doug Blair – gitara 
* Mike Duda – bosinė gitara
* Mike Dupke – mušamieji 

## Šaltiniai
Intymus Hovardo Šterno gyvenimas

**Intymus Hovardo Šterno gyvenimas** () – 1997 m. JAV sukurtas biografinis filmas apie radijo laidų vedėją Hovardą Šterną pagal jo paties knygą. Pagrindinį vaidmenį filme atliko pats Šternas.

## Pagrindiniai aktoriai
: *Aktorius – vaidmuo*
* Howard Stern – vaidina save
* Robin Quivers – vaidina save
* Mary McCormack – Elison Štern
* Fred Norris – vaidina save
* Garry Dell‘Abate – vaidina save
* Paul Giamatti – Kenis
* Jenna Jameson – Mendė 

## Apdovanojimai
* Auksinė avietė (nominacija) – blogiausia nauja žvaigždė (Howard Stern)
* Satelito apdovanojimas (nominacija) – geriausias komedijos aktorius (Howard Stern)
Elvyra Baltutytė

**Elvyra Baltutytė** (g. 1954 m. gruodžio 6 d. Šilutės rajonas) – viešojo administravimo teisininkė, Lietuvos Respublikos Konstitucinio Teismo teisėja, Mykolo Romerio universiteto (MRU) lektorė.

## Biografija
1977 m. Vilniaus universiteto (VU) Teisės fakultete baigė vientisąsias teisės studijas, diplomuota teisininkė.

1977–1991 m. Lietuvos TSR ir LR socialinės apsaugos ir darbo ministerijos (SADM) juriskonsultė, 1991–1995 m. SADM Įstatymų rengimo, vėliau – Tarptautinių ryšių skyriaus konsultantė, 1995–2003 m. Lietuvos žmogaus teisių centro teisininkė konsultantė, 2003–2005 m. – Lietuvos Respublikos Seimo kontrolierė, 2005–2014 m. – Lietuvos Respublikos Vyriausybės atstovė Europos Žmogaus Teisių Teisme. 1998–2012 m. – MRU Teisės fakulteto Tarptautinės ir Europos Sąjungos teisės katedros lektorė. Nuo 2014 m. kovo mėn. LR Konstitucinio Teismo teisėja.

Stažavosi įvairiose tarptautinėse organizacijose, užsienio institucijose ir mokslo įstaigose. Dalyvavo daugybėje tarptautinių mokymų ir seminarų žmogaus teisių apsaugos srityje, išleido nemažai publikacijų aktualiais žmogaus teisių apsaugos klausimais.

Paskelbė straipsnių teisės leidiniuose. Yra kelių monografijų ir mokymo priemonių bendraautorė.

## Šaltiniai
Bernadette Kraakman

**Bernadette Kraakman** (g. 1959 m. kovo 1 d. Volendame) – olandų dainininkė.

## Biografija

Bernadette savo karjerą pradėjo nuo penkerių metų, kai buvo vaikų choro Damrakkertjes narė. 1980 metais ji buvo funk ir disco stilių grupės „Fat Eddy Band“ narė, su kuria išleido singlus „Sweet Sweet Lovin“ (1979), „Let Your Body Move It“ (1981), „Don’t Let It Fade“ (1982) ir „Good Times“ (1982). 1982 metais atlikėja paliko grupę ir nusprendė tęsti solinę karjerą. Po metų Bernadette dalyvavo šalies nacionalinėje atrankoje į „Eurovizijos“ konkursą *Nationaal Songfestival*, kur su daina „Sing Me a Song“ užėmė pirmą vietą. Su šiuo kūriniu atlikėja 1983 m. balandžio 23 d. pasirodė 28-ajame „Eurovizijos“ dainų konkurso finale ir galiausiai su 66 taškais užėmė 7 vietą.

## Nuorodos

* Bernadette svetainėje Internet Movie Database 

|-
Jelčas

**Jelčas** () – upė pietinėje Čilėje, Palenos provincijoje. Išteka iš Jelčo ežero, maitinamo Futaleufu upės. Teka į vakarus. Įteka į Ramiojo vandenyno Kordkovado įlanką piečiau Čaiteno.

Didžiausias intakas – Mičinmahuida.

Upės režimas liūtinis. Ilgis – 40 km, tačiau jei skaičiuojant su Futaleufu – ~340 km.

Jelčas žuvingas (veisiasi upėtakiai, lašišos).

## Šaltiniai
Aleksiejūniškių akmuo

**Aleksiejūniškių akmuo** – saugomas geologinis gamtos paveldo objektas, esantis Kaišiadorių rajone, Žiežmarių apylinkės seniūnijoje, Aleksiejūniškių kaime. Paskelbtas saugomu Kaišiadorių rajono savivaldybės tarybos 1993 m. birželio 24 d. sprendimu Nr. 231.

Masyvus riedulys stūkso pašlaitėje prie gruntinio kelio tarp Aleksiejūniškių ir Skudenių, paribyje su dirbamu lauku. Paminklinio akmens aplinkoje auga pakelės krūmokšniai, nėra informacinio ženklo, nuo kelio sunkiai pastebimas. Apylinkės: banguotas kraštovaizdis, dirbami atviri laukai, atokiau matyti kelios pavienės sodybos, pietvakarių pusėje sukasi vėjo jėgainės. 

Akmuo surastas ir į šalikelę atvilktas melioratorių. Buvusi ankstesnė vieta nėra žinoma.

## Duomenys

* Aukštis – 140 cm
* Ilgis – 190 cm
* Plotis – 300 cm

## Literatūra

* Vidmantas Malinauskas. *Kaišiadorių rajono gamtos paminklai*. Kauno raj.: Lututė ISBN 9986-756-00-6

## Šaltiniai

## Nuorodos

* Saugomų teritorijų valstybės kadastras  
* Apie Aleksiejūniškių akmenį Kaišiadorių enciklopedijoje
Jonas Mykolas Sologubas

**Jonas Mykolas Sologubas** (apie 1697–1748 m. gegužės 8 d.) – LDK valstybinis veikėjas, Lietuvos didysis iždininkas (1731–1746 m.), Bresto vaivada (1746–1748 m.),Lietuvos didysis medžioklis (1724–1731 m.), Lietuvos Tribunolo maršalka 1730 ir 1747 metais, Lietuvos karių brigadininkas, Gostynino pakamaris, Ežeriškių ir Prieraslio seniūnas.

## Biografija
Lietuvos bajorų Sologubų giminės atstovas, herbo „Prawdzic“ savininkas, Kauno taurininko Jeronimo Sologubo (apie 1640–1708) ir Katerinos Grotus sūnus.

1713 metais Jonas Mykolas Sologubas gavo Žemaitijos taurininko pareigybę, 1722 metais – Gostinskio pakamario. Vėliau užėmė keletą aukštų valstybinių pareigybių. 1730 ir 1747 metais du kartus buvo renkamas Lietuvos Tribunolo maršalka.

Jam priklausė Gorko, Čarejo, Turovo ir Iveneco miestai.

## Šeima ir vaikai

1-ma žmona nuo 1706 metų Elena Šamovskaitė (prieš 1685–1727), Jono Šamovskio ir Anos Byžovskaitės dukra. Vaikai:
* Katerina Sologubaitė (1708–1778), vienuolė
* Juozapas Antanas Sologubas (1709–1781) – Vitebsko vaivada.
* Antanas Sologubas (po 1710–1759) – Lietuvos artilerijos generolas
* Ana Sologubaitė (apie 1710–1756), Gostininsko pakamario Tomo Ščiavinskio žmona

* 2-ji žmona – Kristina Krišpin-Kiršenšteinytė (apie 1700–1751), Lietuvos dvaro vėliavininko Kazimiero Pakošovo (m. 1728) našlė, Lietuvos dvaro vėliavininko duktė iš Krišpinų giminės.

* 3-ji žmona – Tereza Oginskaitė (1720–1773), Vilniaus vaivados Kazimiero Dominyko Oginskio (m. 1733) ir Eleonoros Vainaitės duktė. Antra ir trečia santuoka buvo bevaikė.

## Apdovanojimai
* Baltojo erelio ordinas – 1732 metai.

## Išnašos

## Literatūra
* *Przemysław P. Romaniuk* Jan Michał Sołłohub Polski Słownik Biograficzny, t. XL, str. 309–315.
* *Kawalerowie i statuty Orderu Orła Białego 1705–2008*, 2008.

## Nuorodos
* Kariera Sołłohuba

|-
Hornopireno nacionalinis parkas

**Hornopireno nacionalinis parkas** () – saugoma gamtos teritorija pietinėje Čilėje, Los Lagoso regione, Palenos provincijoje. Įkurtas 1988 m. ir apima 48 232 ha plotą. Yra viena iš Pietinių Andų vidutinių platumų drėgnųjų miškų draustinio dalių.

Draustinis apima Patagonijos Andų šlaitą su stūksančiais ugnikalniais – Jatės (2187 m) ir Hornopireno (1572 m). Telkšo El Kabro, Ineksplorado, Pinto Končos ežerai. Apie pusę parko ploto dengia miškai, sudaryti iš ficrojų, žemųjų notofagų, blizgiųjų notofagų, lumų ir kt. Sutinkamos 25 žinduolių rūšys (puma, čilinė katė, mažasis grizonas, Pietų Amerikos pilkoji lapė, kanadinė audinė, nutrija, pudu, Pietų Andų elnias ir kt.).


File:Río Blanco.jpg|Blanko upė
File:Lago Inexplorado.jpg|Ineksplorado ežero palydovinė nuotrauka
File:Hornopirén_and_hualiaque_or_apagado_volcanoes_chile_x_region.jpg|Hornopireno ir Apagado ugnikalniai
Hornopirenas

**Hornopirenas** () – ugnikalnis pietinėje Čilėje, Los Lagoso regione. Stūkso Anduose, į pietus nuo Jatės ugnikalnio, į rytus nuo Apagado ugnikalnio, Likinjės–Ofkio geologiniame lūžyje. Aukštis – 1572 m. Patenka į Hornopireno nacionalinį parką, papėdėje yra Hornopireno gyvenvietė.

Morfologiškai tai jaunas andezitinis–bazaltinis ugnikalnis, daugiausia dengiamas miškų. Sakoma, kad buvo išsiveržęs 1835 m., bet nėra žinoma smulkmenų apie tai.

Kalno pavadinimas reiškia „sniego židinys“ (iš  'židinys' ir  'sniegas'). Seniau mapučių vadintas ***Kečikavi*** (*Quechucaví*; 'penki kraštai').

## Nuorodos
* Hornopirenas  Global Volcanism Program, Smithsonian Institution.
Keanu Reeves

**Keanu Charles Reeves** (g. 1964 m. rugsėjo 2 d.) – Kanados aktorius, režisierius ir muzikantas. Aktorius išgarsėjo vaidmenimis filmuose „Greitis“, „Velnio advokatas“ ir „Matrica“ (kartu ir šio filmo tęsiniuose). Už šį filmą aktorius 1999 m. gavo MTV filmų apdovanojimus geriausio pasirodymo ir kovos kategorijose.

2005 m. sausio 31 d. K. Reeves gavo asmeninę žvaigždę Holivudo šlovės alėjoje.

Aktorius gimė Beirute, Libane. Jo mama yra anglų kilmės, o tėvas buvo Havajuose gimęs amerikietis.

## Šaltiniai

## Nuorodos
* IMDb profilis
Girgždų akmuo

**Girgždų akmuo** – saugomas geologinis gamtos paveldo objektas, esantis Kaišiadorių rajone, Žiežmarių apylinkės seniūnijoje, Girgždų kaime. Paskelbtas saugomu Kaišiadorių rajono savivaldybės tarybos 1992 m. spalio 1 d. sprendimu Nr. 231.

Akmuo surastas ir į šalikelę atvilktas melioratorių. Išskirtinės, piramidiškos formos, masyvus riedulys matomas iš tolo visu ūgiu. Jis stūkso ant šalikelės kalvelės, gruntinio kelio Sevelionys–Kovaičiai posūkyje (vingio vidinėje pusėje). Šalia, toje pačioje kelio pusėje, už 150 m į vakarus, įsikūrusi viena sodyba, priešingoje kelio pusėje matyti kita sodyba. Paminklinis akmuo pažymėtas senu informaciniu ženklu (neįskaitomu). Akmuo įvairiaspalvis, jo ūgis – 310 cm, pado plotis – 258 cm. Pagal savo tūrį šis akmuo užima trečią vietą tarp Kaišiadorių rajone saugomų geologinių gamtos paveldo objektų. 

## Duomenys

* Aukštis – 310 cm
* Ilgis – 300 cm
* Plotis – 258 cm

## Literatūra

* Vidmantas Malinauskas. *Kaišiadorių rajono gamtos paminklai*. Kauno raj.: Lututė ISBN 9986-756-00-6

## Šaltiniai

## Nuorodos

* Saugomų teritorijų valstybės kadastras  
* Apie Girgždų akmenį Kaišiadorių enciklopedijoje
Sevelionių akmuo

**Sevelionių akmuo** – saugomas geologinis gamtos paveldo objektas, esantis Kaišiadorių rajone, Kruonio seniūnijoje, Sevelionių kaime. Paskelbtas saugomu Kaišiadorių rajono savivaldybės tarybos 1992 m. spalio 1 d. sprendimu Nr. 231.

Masyvus riedulys visu ūgiu stūkso pievoje prie gruntinio kelio (rytų pusėje), pusiaukelėje tarp Sevelionių ir Kovaičių. Paminklinis akmuo informaciniu ženklu nepažymėtas, tačiau nuo kelio gerai matomas. Akmens aukštis palyginti nedidelis – 160 cm, tačiau jo ilgis siekia 361 cm, plotis – 355 cm (ketvirtasis riedulys Kaišiadorių rajone). Aplink jį driekiasi banguotas kraštovaizdis, dirbami atviri laukai. Akmenį į šalikelę atvilko melioratoriai, sausinę aplinkines pievas ir raistus.

## Duomenys

* Aukštis – 160 cm
* Ilgis – 361 cm
* Plotis – 355 cm

## Literatūra

* Vidmantas Malinauskas. *Kaišiadorių rajono gamtos paminklai*. Kauno raj.: Lututė ISBN 9986-756-00-6

## Šaltiniai

## Nuorodos

* Saugomų teritorijų valstybės kadastras  
* Apie Sevelionių akmenį Kaišiadorių enciklopedijoje
Juozapas Antanas Sologubas

**Juozapas Antanas Sologubas** (, 1709 m. birželio 26 d. – 1781 m. gegužės 4 d.) – LDK valstybinis veikėjas, Žemaitijos (1742–1748 m.) ir Vitebsko kaštelionas (1748–1752 m.), Vitebsko vaivada (1752–1781 m.), Lietuvos Tribunolo maršalka (1751 m.), Sanicko seniūnas.

## Biografija
Lietuvos bajorų Sologubų giminės atstovas, herbo „Pravdič“ savininkas. Bresto vaivados Jono Mykolo Sologubo (apie 1697–1748) ir Elenos Šamovskaitės (prieš 1685–1727) vyresnysis sūnus.

1720-tų metų pabaigoje Juozapas Antanas Sologubas buvo užsienio kelionėje. 1733 metais be karalystės metu palaikė Stanislovo Leščinskio kandidatūrą į Lenkijos karaliaus sostą. Kartu su Leščinskiu buvo Gdanske, kurį 1734 metais buvo apgulusi Rusijos armija, vadovaujama generolo-poručiko Petro Lasio. 1734 metų vasarą, po Gdansko kapituliacijos, pripažino naujo karaliaus Augusto III Vetino valdžią, po to bėgo į Kionigsbergą, kur apsijungė su Stanislovu Leščinskiu. Tik 1736 metais galutinai pripažino Augusto III valdžią.

1737 metais buvo išrinktas nuo Žemaitijos Lietuvos Tribunolo deputatu, po to jį išrinko LDK Dvasinio Tribunolo maršalka. Buvo renkamas pasiuntiniu į seimus 1736, 1738 ir 1740 metais. 1750 metais gavo vadovauti Piatigorsko įgulai ir tapo Baltojo erelio ordino kavalieriumi. 1751 metais tapo Vitebsko deputatu ir Lietuvos Tribunolo vadovu. Tuo metu suartėjo su Čartoriskių magnatų klanu, kuriems palaikant 1751 m. spalio 7 d. buvo paskirtas Vitebsko vaivada.

1767 metais Juozapas Antanas Sologubas įėjo į Radomo konfederacijos sudėtį. Tais pačiais 1767 metais įėjo į seimo komisijos sudėtį, kuri spaudžiant Rusijos pasiuntinio, kunigaikščio Nikolajaus Repnino, buvo priversta patvirtinti ankstesnę ATR tvarką.

1772 metais po Pirmo ATR padalijimo Juozapas Antanas Sologubas atsisakė prisiekti ištikimybę Rusijos imperatorei Jekaterinai II nuo savo valdų, kurios buvo įtrauktos į Rusijos imperijos sudėtį. Nežiūrint į tai, už ypatingus nuopelnus Rusijos imperatorė išsaugojo Juozapui Sologubui jo dvarus. 1776 metais buvo išrinktas į Nuolatinės tarybos iždo departamentą, po to nerodė aktyvumo politiniame gyvenime.

## Šeima

Buvo vedęs kunigaikštytę Antoniną Terezę Oginskaitę, Trakų ir Vilniaus vaivados, kunigaikščio Kazimiero Dominyko Oginskio (m. 1733) ir Eleonoros Vainaitės (m. 1738) dukterį. Santuoka buvo bevaikė.

## Literatūra
* 

|-